| Medaljeoversikt |
| --- |
| Konkurrerte for Canadas flagg Canada |
| Langrenn/skiskyting |
| Paralympics |
| Sølv | 2014 Russlands flagg Sotsji | Skiskyting, 7,5 km |
| Bronse | 2014 Russlands flagg Sotsji | Skiskyting, 12,5 km |
| Para-VM på ski |
| Gull | 2017 Tysklands flagg Finsterau |  Skiskyting, 7,5 km  |
| Gull | 2017 Tysklands flagg Finsterau |  Skiskyting, 12,5 km  |
| Sølv | 2017 Tysklands flagg Finsterau |  Skiskyting, 15 km  |
| Bronse | 2017 Tysklands flagg Finsterau |  Langrenn, 10 km  |
| Bronse | 2017 Tysklands flagg Finsterau |  Langrenn, 4x2,5 km  |
| Gull | 2013 Sveriges flagg Sollefteå |  Skiskyting, 7,5 km  |
| Bronse | 2013 Sveriges flagg Sollefteå |  Skiskyting, 12,5 km  |
| Bronse | 2013 Sveriges flagg Sollefteå |  Skiskyting, 15 km  |
|  Verdenscupen |
| Gull |  2013  |  Skiskyting |
| Gull |  2013  |  Langrenn |
| Sølv |  2012  |  Skiskyting |
| Sølv |  2011  |  Skiskyting |

**Mark Arendz** (født 3. mars 1990 i Charlottetown) er en canadisk funksjonshemmet skiskytter og langrennsløper. Han har ett VM-gull fra 2013 og to VM-gull i skiskyting fra Para-VM i 2017 som fremste internasjonale meritter. Han konkurrerer i klassen LW6 for stående utøvere.

Arendz fikk sitt handicap da han var syv år gammel, i en ulykke på gården. Han mistet balansen da han skulle helle mais i en transportskrue, og falt slik at han fikk armen nedi de roterende bladene. Han måtte da amputere venstre arm over albuen. Han begynte å gå på ski da han var fem år gammel, og begynte å konkurrere i 2003. Han jobbet for War Amps etter ulykken.

Karriere
--------

Arendz deltok første gang i VM under Para-VM på ski 2009 i Vuokatti i Finland. I skiskyting kom han på sjetteplass på 3,6 km jaktstart, og 13.-plass på 12,5 km. I langrenn kom han på 18.-plass på sprinten og 20.-plass på 10 km fri teknikk, i klassen LW2-9.

Hans første paralympiske leker var Paralympiske vinterleker 2010 i Vancouver i Canada, der han deltok i langrenn og skiskyting. I skiskyting kom han på 16.-plass på 12,5 km og syvendeplass på 3 km jaktstart. I langrenn kom Canada på syvendeplass på 1 × 4 + 2 × 5 km stafett, og han fikk niendeplass på sprinten som beste individuelle resultat. Han kom på tolvteplass på 10 km klassisk stil, men stilte ikke til start på 20 km.

I Para-VM på ski 2011 deltok han kun i én øvelse i langrenn; han kom på tiendeplass på 20 km. Han fikk to fjerdeplasser i skiskyting; på 12,5 km og 3 km jaktstart, og på 7,5 km kom han på sjetteplass. Arendz fikk tre individuelle førsteplasser i verdenscupen i langrenn i 2011, og i verdenscupen i skiskyting kom han på annenplass totalt. Også i verdenscupen i skiskyting 2012 kom han på annenplass totalt.

Arendz fikk tre medaljer i skiskyting i Para-VM på ski 2013. Han vant 7,5 km, og han fikk bronse på 12,5 km og 15 km. I langrenn kom han på tolvteplass på sprinten, og han deltok på det canadiske laget som kom på syvendeplass på 4 × 2,5 km stafett. Han vant både verdenscupen i langrenn og skiskyting i 2013.

I Paralympiske vinterleker 2014 i Sotsji fikk han to medaljer i skiskyting. På 7,5 km kom han på annenplass, og på 12,5 km kom han på tredjeplass. Han kom på ellevteplass på 15 km. I langrenn kom han på ellevteplass på 10 km fri teknikk.

Han deltok igjen i Para-VM på ski 2015, i både langrenn og skiskyting. I langrenn kom han på fjerdeplass på 10 km, og Canada kom også på fjerdeplass på stafetten. I skiskyting kom han på femteplass på mellomdistanse, sjetteplass på sprinten og ellevteplass på 15 km individuelt.

I Para-VM på ski 2017 vant han sprint og mellomdistanse i skiskyting, og han fikk sølv på 15 km individuelt, bak franske Benjamin Daviet. I langrenn fikk han to bronsemedaljer – på 10 km og på stafetten. På 20 km kom han på femteplass.

Referanser
----------

1. ↑  IPC - *Men individual, standing - official results*, besøkt 21. februar 2017.

Eksterne lenker
---------------

* (en) Mark Arendz – IPC.infostradasports.com Rediger på Wikidata

* (en) Mark Arendz – Paralympic.org Rediger på Wikidata
* Profil hos Canadian Paralympic Committee Arkivert 29. mars 2014 hos Wayback Machine.
* Profil hos Cross Country Canada Arkivert 13. april 2014 hos Wayback Machine.
* Profil hos Paralympics 2014 Arkivert 16. juli 2014 hos Wayback Machine.